Kichwa: Mfahamu, Kigeli V Ndahindurwa, mfalme wa mwisho wa Rwanda\nKwa kuzingatia jina la hapo juu la makala ya kuwaziwa, fikiria makala.\n
Mfalme Kigeli V alikuwa na miaka 23 alipotawazwa

Mwami wa mwisho kutawala Rwanda alikuwa Mfalme Kigeli V (Kigeli wa Tano) ambaye aliondolewa madarakani 1961.

Mfalme huyu, ambaye amekuwa akiishi uhamishoni nchini Marekani, amefariki dunia.

Mfalme Kigeli V alizaliwa tarehe 29 Juni, 1936 eneo la Kamembe kusini magharibi mwa Rwanda akiwa mwana wa Mfalme Yuhi V Musinga, na Malkia Mukashema. Alitoka jamii ya Watutsi.

Wakati wa kuzaliwa kwake, babake alikuwa ameondolewa madarakani na Wabelgiji kwa kushukiwa kupendelea sana wakoloni wa awali Ujerumani.

Alikuwa amewekwa eneo lililotengwa kusini magharibi mwa Rwanda lakini miaka minne baadaye, familia yao yote ilihamishiwa Congo. Babake alifariki kutokana na kichomi (nimonia) mwaka 1944.

Jina lake la kuzaliwa ni Ndahindurwa. Alibatizwa katika kanisa Katoliki la Kirumi na akaongezewa jina Jean-Baptiste.

Alipata masomo ya msingi katika shule za Groupe Scolaire d'Astrida kisha akapata elimu ya juu katika chuo cha Nyangezi katika nchi ya Zaire, ambayo kwa sasa hufahamika kama Jamhuri ya Kidemokrasia ya Congo.

Baada ya kuondolewa madarakani kwa babake Mfalme Yuhi V Musinga, kakake wa kambo alitawazwa Mfalme Mutara III Rudahigwa. Alisaidia kutetea familia ya Musinga kukubaliwa kurejea nyumbani Rwanda.

Mfalme Kigeli baada ya kumaliza masomo yake alifanyia kazi utawala wa wakoloni wa Ubelgiji katika jimbo la Astrida kusini mwa Rwanda kati ya 1956 na 1958.

Aliteuliwa naibu chifu wa eneo la Bufundu mwaka 1959, na baadaye akateuliwa kuwa chifu kamili.

Mfalme Mutara aliugua baada ya kudungwa sindano na daktari Mbelgiji na akafariki dunia Julai 25, 1959.

Mutara alikuwa ameoa lakini hakuwa amejaliwa watoto. Wakati wa mazishi yake, wasimamizi wa urithi walimtangaza Ndahindurwa kuwa mfalme mpya na akachukua jina Mfalme Kigeli V, wakati huo akiwa na miaka 23 pekee.

Novemba mwaka huo, chini ya mwezi mmoja baada yake kuapishwa, Wahutu walio wengi waliasi na kuwaua mamia ya Watutsi huku wengine wakilazimika kukimbilia nchi jirani.

Wahutu walimtazama Mfalme Kigeli kama...